Γεγονότα Σεπτεμβρίου 2022

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Σεπτέμβριο του 2022, συνοδευόμενα από τις πηγές μέσω των οποίων μεταδόθηκαν. 

## 1 Σεπτεμβρίου
**Πόλεμος και επιθέσεις**
*Ισραηλινοπαλαιστινιακή σύγκρουση
**Δύο Παλαιστίνιοι άνδρες σκοτώνονται σε συγκρούσεις με Ισραηλινούς στρατιώτες στην κατεχόμενη Δυτική Όχθη. Ένας από τους άνδρες πέθανε από πυρά Παλαιστινίων, σύμφωνα με το Παλαιστινιακό υπουργείο Υγείας. (''Haaretz'')
**Το Λαϊκό Απελευθερωτικό Μέτωπο Τιγκράι ισχυρίζεται ότι η Ερυθραία και η Αιθιοπία εξαπέλυσαν κοινή επίθεση στην περιφέρεια Τιγκράι. (Reuters)

**Οικονομία και επιχειρήσεις**
* Το Διεθνές Νομισματικό Ταμείο εγκρίνει προσωρινό δάνειο προς τη Σρι Λάνκα ύψους 2,9 δισ. δολαρίων ΗΠΑ. (Reuters)

**Υγεία και περιβάλλον**
*Σε 3 ανέρχεται ο αριθμός των νεκρών από έναν νέο, άγνωστο μέχρι στιγμής και ακαθόριστης προέλευσης ιό, στην επαρχία Τουκουμάν της Αργεντινής. Οι αρχές έχουν αποκλείσει τον COVID-19, τη γρίπη (ινφλουένζα) και τον χανταϊό, όμως συνεχίζουν τις έρευνες. Έχουν ενημερωθεί για το θέμα το Ευρωπαϊκό Κέντρο Πρόληψης και Ελέγχου Νόσων και ο Παγκόσμιος Οργανισμός Υγείας. (''The Telegraph'') (Ámbito)
* Καταγράφεται στο Φούρνας Κρικ της Καλιφόρνια θερμοκρασία 53°C (127°F) καταρρίπτοντας το ρεκόρ για την υψηλότερη θερμοκρασία που έχει καταγραφεί ποτέ στον κόσμο τον μήνα Σεπτέμβριο.(CBS News)

**Νόμος και έγκλημα**
*Στην Αργεντινή συλλαμβάνεται ο 35χρονος Φερνάντο Μοντιέλ λίγο μετά την απόπειρά του να δολοφονήσει την αντιπρόεδρο Κριστίνα Κίρχνερ. Ο Μοντιέλ έθεσε στο κεφάλι της αντιπροέδρου ένα γεμάτο όπλο και πάτησε τη σκανδάλη, όμως το όπλο δεν εκπυρσοκρότησε. (''Washington Examiner'')

## 2 Σεπτεμβρίου
**Πόλεμος και επιθέσεις**
*Στο Αφγανιστάν δεκαοκτώ άνθρωποι σκοτώνονται και άλλοι 23 τραυματίστηκαν σε βομβιστική επίθεση αυτοκτονίας σε τζαμί Σουνιτών στη Χεράτ. Ο ιμάμης του τζαμιού που ήταν υπέρ των Ταλιμπάν, ο οποίος φέρεται να είναι ο στόχος της επίθεσης, βρίσκεται μεταξύ των νεκρών. (Reuters)
*Στην πρώτη επίθεση ανταρτών στην Κολομβία έπειτα από την έναρξη της προεδρίας του Γκουστάβο Πέτρο, σκοτώνονται 7 αστυνομικοί και τραυματίζεται άλλος ένας στη διάρκεια ενέδρας στο διαμέρισμα Ουίλα. (BBC News) 

**Επιχείρηση και οικονομία**
*Η ρωσική Gazprom ανακοινώνει ότι το κλείσιμο του αγωγού φυσικού αερίου Nord Stream 1 προς την Ευρώπη θα συνεχιστεί επ’ αόριστον έπειτα από την ανακοίνωση της η ομάδας των G7 για επιβολή ανώτατου ορίου τιμών για το ρωσικό πετρέλαιο. (BBC News)

**Νόμος και έγκλημα**
*Η έκπτωτη ηγέτης της Μυανμάρ Αούνγκ Σαν Σου Κίι καταδικάζεται σε τρία χρόνια φυλάκιση αφού κρίθηκε ένοχη για εκλογική νοθεία. Πλέον θα εκτίσει συνολική ποινή φυλάκισης 20 ετών για διαφορετικές κατηγορίες. (English Al Jazeera)

**Πολιτική και εκλογές**
*O Γκοταμπάγια Ραγιαπάκσε επιστρέφει στο Κολόμπο, πρωτεύουσα της Σρι Λάνκα έπειτα από επτά εβδομάδες εξορίας. (AP News)

## 3 Σεπτεμβρίου
**Πόλεμος και επιθέσεις**
*Εμφύλιος πόλεμος της Σομαλίας
**Είκοσι άτομα σκοτώνονται από μαζικούς πυροβολισμούς από μαχητές της Αλ Σαμπάαμπ με στόχο οχήματα που μετέφεραν τρόφιμα από την Μπελεντγουέιν στη Μαχάς, στην περιφέρεια Χιράν. (AP)

**Καταστροφές και δυστυχήματα**
*Οι πράκτορες Τελωνείων και Προστασίας των Συνόρων των ΗΠΑ και η μεξικανική αστυνομία βρίσκουν εννέα μετανάστες νεκρούς στο Ρίο Γκράντε, όταν δεκάδες μετανάστες προσπαθούν να περάσουν στο Ιγκλ Πας του Τέξας. Τουλάχιστον άλλοι 70 μετανάστες διασώθηκαν.(AP)

**Διεθνείς σχέσεις**
*Ο πρόεδρος της Τουρκίας Ρετζέπ Ταγίπ Ερντογάν κατηγορεί την Ελλάδα ότι «εξοπλίζει» και «κατέχει» τα αποστρατικοποιημένα νησιά του Αιγαίου, με τον υπουργό Εξωτερικών Μεβλούτ Τσαβούσογλου να απειλεί να ανακαλέσει την αναγνώριση της ελληνικής κυριαρχίας στα νησιά εάν δεν σταματήσει η υποτιθέμενη στρατιωτικοποίηση.(Reuters)

**Πολιτική και εκλογές**
* Κηδεύεται στη Μόσχα ο τελευταίος πρόεδρος της Σοβιετικής Ένωσης Μιχαήλ Γκορμπατσόφ. (''The Guardian'') 
* Στην Πράγα 70.000 άτομα πραγματοποιούν πορεία, ζητώντας να τηρηθεί ουδετερότητα στον Ρωσο-Ουκρανικό Πόλεμο. (Reuters)

**Επιστήμη και τεχνολογία**
* Η NASA αναβάλλει για 2η φορά την πρώτη εκτόξευση του πυραύλου Artemis 1, έπειτα από μια διαρροή καυσίμου που προκάλεσε καθυστέρηση για περισσότερες από 2 ώρες. (MSN)

## 4 Σεπτεμβρίου
**Καταστροφές και δυστυχήματα**
*Ένα ελικόπτερο συντρίβεται στη Χάμα της Συρίας, σκοτώνοντας όλους τους επιβαίνοντες. (Reuters)

**Νόμος και έγκλημα**
*Οι αρχές της Χαμάς εκτελούν πέντε Παλαιστίνιους, δύο από τους οποίους κατηγορήθηκαν για κατασκοπία, στις πρώτες εκτελέσεις στα Παλαιστινιακά εδάφη από το 2017. (Reuters)
*Επιθέσεις με μαχαίρι στο Σασκάτσουαν το 2022
**Δέκα άτομα σκοτώνονται και άλλα 15 τραυματίζονται σε μαζικές επιθέσεις με μαχαίρι στο Τζέιμς Σμιθ Κρι Νέισιον και στο παρακείμενο χωριό Γουέλντον στην επαρχία Σασκάτσουαν του Καναδά. Οι δύο ύποπτοι για τη σφαγή παραμένουν ασύλληπτοι. (CBC News)

**Πολιτική και εκλογές**
*Εθνικό δημοψήφισμα της Χιλής 2022
**Οι ψηφοφόροι στη Χιλή ψηφίζουν για τη μεταρρύθμιση του συντάγματος με βάση το νέο που προτείνεται από τη Συντακτική Συνέλευση. (''The Guardian'')
**Με ποσοστό 62% έναντι 38%, οι ψηφοφόροι απορρίπτουν τον προτεινόμενο καταστατικό χάρτη. (''The Guardian'')

## 5 Σεπτεμβρίου
**Πόλεμος και επιθέσεις**
*Στο Αφγανιστάν, οκτώ άνθρωποι σκοτώνονται όταν ένας βομβιστής αυτοκτονίας ανατινάσσει εκρηκτικά κοντά στην είσοδο της ρωσικής πρεσβείας στην Καμπούλ. Δύο από τα θύματα ήταν Ρώσοι, μέλη του προσωπικού.(Al Jazeera)
*Στην Μπουρκίνα Φάσο σκοτώνονται 35 πολίτες και τραυματίζονται άλλοι 37 από έκρηξη βόμβας σε αυτοκινητοπομπή που μεταφέρει προμήθειες με προορισμό το Τζίμπο της επαρχίας Σουμ. (Al Jazeera)

**Οικονομία και επιχειρήσεις**
*Η ρωσική Gazprom ανακοινώνει ότι δεν θα επαναφερθεί η παροχή φυσικού αερίου προς την Ευρώπη από τον αγωγό Nord Stream 1 έως ότου αρθούν οι κυρώσεις εναντίον της Ρωσίας. (Financial Times)

**Καταστροφές και δυστυχήματα**
*Ένας σεισμός μεγέθους 6,8 Ρίχτερ πλήττει τη Σιτσουάν της Κίνας, σκοτώνοντας τουλάχιστον 66 άτομα και τραυματίζοντας τουλάχιστον άλλα 250. (''The Washington Post'')
*Τουλάχιστον δέκα άνθρωποι σκοτώνονται και άλλοι 9 τραυματίζονται από σεισμό στο ανατολικό Αφγανιστάν. (Pajhwok Afghan News)
*Από τη σύγκρουση οχήματος με τρένο στο Κουνφεχέρτο της Ουγγαρίας σκοτώνονται επτά άτομα και τραυματίζεται ο οδηγός του τρένου. (''Times Union'')
*Στις ΗΠΑ, ένα άτομο σκοτώνεται και άλλα εννέα αγνοούνται από τη συντριβή αεροσκάφους στο Πάτζετ Σάουντ του Σιάτλ, στην Ουάσινγκτον. (AP)
*Έξι άνθρωποι σκοτώνονται έπειτα από την κατάρρευση κτιρίου στο Λάγος της Νιγηρίας. (AP)

**Νόμος και έγκλημα**
**Επιθέσεις με μαχαίρι στο Σασκάτσουαν το 2022
**Νεκρός βρίσκεται ένας από τους δύο υπόπτους για τη χθεσινή μαζική επίθεση με μαχαίρι στην επαρχία Σασκάτσουαν του Καναδά, που είχε ως αποτέλεσμα να σκοτωθούν 10 άτομα. Ο άλλος ύποπτος παραμένει ελεύθερος. (AP)
*Ο πρώην δημοσιογράφος της Ρωσίας Ιβάν Σαφρόνοφ, καταδικάζεται σε φυλάκιση 22 ετών κατηγορούμενος για προδοσία, καθώς κρίθηκε ένοχος για αποκάλυψη "κρατικών μυστικών". Ο Σαφρόνοφ τελεί υπό κράτηση από τον Ιούλιο του 2020. (Reuters)

**Πολιτική και εκλογές**
* Η Λιζ Τρας εκλέγεται στη θέση της αρχηγού του Συντηρητικού Κόμματος και ως εκ τούτου θα διαδεχθεί τον Μπόρις Τζόνσον ως ο επόμενος πρωθυπουργός του Ηνωμένου Βασιλείου. (BBC News)
*Γενικές εκλογές στην Κένυα 2022
**Το Ανώτατο Δικαστήριο της Κένυας αποφαίνεται ότι ο Γουίλιαμ Ρούτο είναι ο νικητής των εκλογών αφού αντιμετώπισε προσφυγές στα δικαστήρια εναντίον του αποτελέσματος. (Leadership)

## 6 Σεπτεμβρίου
**Πόλεμος και επιθέσεις**
*Στον εμφύλιο πόλεμο της Υεμένης, είκοσι αυτονομιστές μαχητές του Νοτίου Μεταβατικού Συμβουλίου σκοτώνονται από ενόπλους της Αλ-Κάιντα στο Αμπιάν. Και οι έξι δράστες σκοτώνονται επίσης στη συμπλοκή. (Al Jazeera)

**Καταστροφές και δυστυχήματα**
*Δύο άνθρωποι σκοτώνονται και άλλοι δέκα αγνοούνται στη Νότια Κορέα εξαιτίας του τυφώνα Χίναμνορ. Επιπλέον, 2.900 απομακρύνονται και 66.000 σπίτια έχουν υποστεί ζημιές. (Xinhua)

**Υγεία και περιβάλλον**
*Πανδημία COVID-19
**Η Ινδία εγκρίνει ένα ρινικό εμβόλιο για την καταπολέμηση του COVID-19 και γίνεται η δεύτερη χώρα που το κάνει μετά την Κίνα. (CNA) 
*Έξαρση της ευλογιάς των πιθήκων το 2022
**Το Χονγκ Κονγκ επιβεβαιώνει το πρώτο κρούσμα της ευλογιάς των πιθήκων. (Reuters)

**Νόμος και έγκλημα**
*Ο Κάουι Γκρίφιν, ένας επίτροπος της κομητεία Οτέρο στο Νέο Μεξικό, αποκλείεται από κάθε δημόσιο αξίωμα με απόφαση κρατικού δικαστή λόγω της εμπλοκής του στην εισβολή της 6ης Ιανουαρίου στο Καπιτώλιο, καθώς κρίθηκε ότι ήταν εξέγερση. Αυτή είναι η πρώτη φορά που η 14η τροποποίηση του Συντάγματος των Ηνωμένων Πολιτειών χρησιμοποιήθηκε εδώ και πάνω από έναν αιώνα για να απαγορεύσει σε ένα άτομο να υπηρετήσει στην κυβέρνηση. (NYT) (CNN)

**Επιστήμη και τεχνολογία**
*Το Ιράν ανακοινώνει την πρόθεσή του να σχεδιάσει και να κατασκευάσει περισσότερα πυρηνικά εργοστάσια. (Iranintl)

## 7 Σεπτεμβρίου
**Καταστροφές και δυστυχήματα**
*Σε κατολισθήσεις που προκαλούνται από σφοδρές βροχοπτώσεις στην Κασέσε, σκοτώνονται 15 άτομα στην Ουγκάντα. (Reuters)
*Από την κατάρρευση κτηρίου στο Χαλέπι της Συρίας σκοτώνονται 11 άτομα και τραυματίζονται άλλα δύο. (AP)

**Υγεία και περιβάλλον**
*Έξαρση της ευλογιάς των πιθήκων το 2022
** Η Αίγυπτος επιβεβαιώνει τα πρώτα κρούσματα από την ευλογιά των πιθήκων. (Reuters)

**Νόμος και έγκλημα**
*Ο δεύτερος ύποπτος για την κυριακάτικη σφαγή με μαχαίρι στο Σασκάτσουαν του Καναδά συλλαμβάνεται και αργότερα πεθαίνει υπό κράτηση. (CTV News Regina)  (Global News)
*Τέσσερα άτομα σκοτώνονται και άλλα 3 τραυματίζονται όταν ένοπλος ανοίγει πυρ σε ζωντανή μετάδοση στο Μέμφις του Τενεσί των ΗΠΑ. Ένας άντρας 19 ετών συλλαμβάνεται ως ύποπτος. (WSMV-TV)

**Πολιτική και εκλογές**
*Η κυβέρνηση της Αλβανίας διακόπτει τις διπλωματικές της σχέσεις με το Ιράν έπειτα από μια φερόμενη κυβερνοεπίθεση. (Reuters) (BBC News)
*Ο Ζερβέ Εντιρακομπουκά γίνεται ο νέος πρωθυπουργός του Μπουρούντι, καθώς η Εθνοσυνέλευση ενέκρινε τον διορισμό του. (Reuters)

## 8 Σεπτεμβρίου
**Πόλεμος και επιθέσεις**
*Εμφύλιος πόλεμος της Συρίας
**Επτά άτομα σκοτώνονται και άλλα 12 τραυματίζονται σε αεροπορικές επιδρομές στο κυβερνείο του Ιντλίμπ της Συρίας. (AP)

**Καταστροφές και δυστυχήματα**
*Έντεκα άνθρωποι σκοτώνονται και άλλοι 12 αγνοούνται έπειτα από τη βύθιση ενός σκάφους στα ανοικτά των ακτών της Τυνησίας. (BBC)
*Εννέα άνθρωποι σκοτώνονται και άλλοι δύο τραυματίζονται από κεραυνό στο Σιρατζγκάντζ του, Μπανγκλαντές. (Xinhua)
*Δεκατέσσερα άτομα σκοτώνονται όταν μια βάρκα αναποδογυρίζει στην Πάρα της Βραζιλίας. (Reuters)

**Διεθνείς σχέσεις**
*Διεθνείς κυρώσεις κατά τη διάρκεια της ρωσικής εισβολής στην Ουκρανία το 2022
**Η Πολωνία και τα κράτη της Βαλτικής ανακοινώνουν την απαγόρευση εισόδου Ρώσων τουριστών στις χώρες τους από τις 19 Σεπτεμβρίου. (EER)

**Πολιτική και εκλογές**
*Θάνατος της Ελισάβετ Β΄, Επιχείρηση Γέφυρα Λονδίνου
**Το Παλάτι του Μπάκιγχαμ ανακοινώνει ότι η βασίλισσα Ελισάβετ Β' πέθανε σε ηλικία 96 ετών στο Κάστρο Μπάλμοραλ στη Σκωτία. Τη διαδέχεται ως μονάρχης ο γιος της Κάρολος Γ΄. (BBC News)
*Το κοινοβούλιο των Νήσων Σολομώντα αποφασίζει να καθυστερήσει τη διεξαγωγή των επόμενων γενικών εκλογών εν μέσω αντιρρήσεων από τα κόμματα της αντιπολίτευσης, τα οποία κατηγορούν τον πρωθυπουργό Μανασέ Σογκαβάρε για "υφαρπαγή εξουσίας".(Reuters)

## 9 Σεπτεμβρίου

**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Ο κυβερνήτης της περιφέρειας Σούμι Ντμίτρο Ζίβτσκι λέει ότι οι ρωσικές δυνάμεις βομβάρδισαν ένα νοσοκομείο στη Βέλικα Πισαρίβκα, προκαλώντας απροσδιόριστο αριθμό θυμάτων. (Radio Free Europe/Radio Liberty)
**Η Ουκρανία ισχυρίζεται ότι έχει ανακαταλάβει περισσότερα από 1.000 τετραγωνικά χιλιόμετρα εδάφους που κατείχε προηγουμένως η Ρωσία, την τελευταία εβδομάδα. (BBC News)

**Καταστροφές και δυστυχήματα**
*Τρεις άνθρωποι σκοτώνονται και άλλοι 11 τραυματίζονται όταν ένα φορτηγό τρένο και ένα επιβατικό τρένο συγκρούονται στη Νόβσκα της Κροατίας. (AP)

**Πολιτική και εκλογές**
* Η Βόρεια Κορέα ψηφίζει νέο νόμο με τον οποίο ανακηρύσσεται επίσημα "πυρηνικό κράτος". Ο νόμος περιλαμβάνει το δικαίωμα της Βόρειας Κορέας να χρησιμοποιεί «προληπτικά» πυρηνικά πλήγματα καθώς ο Κιμ Γιονγκ Ουν υπόσχεται να «μην εγκαταλείψει ποτέ» τα πυρηνικά όπλα της χώρας. (CNN)
*Το Μεξικό μεταβιβάζει τον έλεγχο της Εθνοφρουράς στον Μεξικανικό Στρατό. (Reuters)

**Επιστήμη και τεχνολογία**
*Ένα νέο σεληνιακό ορυκτό ανακαλύφθηκε από το Ερευνητικό Ινστιτούτο Γεωλογίας Ουρανίου στο Πεκίνο. Το ορυκτό ονομάζεται Changesite–(Y). (Interesting Engineering)

## 10 Σεπτεμβρίου
**Καταστροφές και δυστυχήματα**
*Πέντε άνθρωποι σκοτώνονται όταν το σκάφος τους εμβολίζεται από φάλαινα και ανατρέπεται κοντά στην Καλκόουρα της Νέας Ζηλανδίας. (Reuters)
*Τρεις άνθρωποι σκοτώνονται και άλλοι πέντε τραυματίζονται όταν ένα ελικόπτερο Black Hawk συντρίβεται κατά τη διάρκεια εκπαιδευτικής άσκησης των Ταλιμπάν στην Καμπούλ του Αφγανιστάν. (Reuters)
*Δεκαοκτώ άνθρωποι σκοτώνονται όταν ένα λεωφορείο και ένα βυτιοφόρο φορτηγό συγκρούονται και προκαλούν έκρηξη στο Ταμαουλίπας του Μεξικού. (AP)

**Πολιτική και εκλογές**
*Κάρολος Γ'
**Ο Κάρολος Φίλιππος Άρθουρ Τζορτζ ανακηρύσσεται Βασιλιάς του Ηνωμένου Βασιλείου ως Κάρολος Γ΄ από το Συμβούλιο Ανακήρυξης στο Παλάτι του Αγίου Ιακώβου. (BBC News)
**Ο Κάρολος Φίλιππος Άρθουρ Τζορτζ ανακηρύσσεται Βασιλιάς του Καναδά ως Κάρολος Γ΄ στο Ρίντο Χολ. (''Globe and Mail'')
**Ο Κάρολος Φίλιππος Άρθουρ Τζορτζ ανακηρύσσεται Βασιλιάς της Αυστραλίας ως Κάρολος Γ' από τον Γενικό Κυβερνήτη Ντέιβιντ Χάρλεϊ στην Καμπέρα. (ABC News)
**Ο Κάρολος Φίλιππος Άρθουρ Τζορτζ ανακηρύσσεται Βασιλιάς της Νέας Ζηλανδίας ως Κάρολος Γ΄ στα Κτήρια του Κοινοβουλίου της Νέας Ζηλανδίας. (Radio New Zealand)

## 11 Σεπτεμβρίου

**Καταστροφές και δυστυχήματα**
*Τουλάχιστον 8 άτομα σκοτώνονται και άλλα 24 τραυματίζονται έπειτα από σεισμό μεγέθους 7,6 Ρίχτερ στην επαρχία Μορόμπε στην Παπούα Νέα Γουινέα. (Reuters)
*Στη Νότια Αφρική ένα άτομο σκοτώνεται και άλλα 40 τραυματίζονται όταν καταρρέει φράγμα λόγω των πλημμυρών στην επαρχία Ελεύθερο Κράτος. (Reuters)
*Τρία άτομα φέρονται ως αγνοούμενα από την αποτυχία ενός μικρού αεροπλάνου να φτάσει στον προορισμό του στη Λαϊκή Δημοκρατία του Κονγκό.(Reuters)
*Ένας άνθρωπος σκοτώνεται και άλλοι 39 τραυματίζονται μετά από έκρηξη πυροτεχνήματος σε φεστιβάλ στο Σαντιάγο Τιανγκουιστένκο στο Μεξικό. (AP News)

**Πολιτική και εκλογές**
*Σουηδικές γενικές εκλογές 2022
**Οι Σουηδοί κατευθύνονται στις κάλπες για να εκλέξουν μέλη του Κοινοβουλίου. (DW)
*Ο Κάρολος Γ΄ ανακηρύσσεται Λόρδος του Μαν από τον αντικυβερνήτη Σερ Τζον Λόριμερ στο Κυβερνητικό Μέγαρο της Νήσου του Μαν. (Manx Radio)
*Αντιδράσεις στο θάνατο της Ελισάβετ Β'
**Ο πρωθυπουργός των Αντίγκουα και Μπαρμπούντα Γκαστόν Μπράουν ανακοινώνει την πρόθεσή του να πραγματοποιήσει δημοψήφισμα για τη μετάβαση της χώρας στη δημοκρατία. (BBC News)

## 12 Σεπτεμβρίου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Το ουκρανικό γενικό επιτελείο αναφέρει ότι ρωσικά στρατεύματα εγκατέλειψαν την πόλη Σβάτοβε στην Περιφέρεια Λουχάνσκ καθώς οι ουκρανικές δυνάμεις προχωρούσαν. (Reuters)
**Περισσότεροι από 30 δημοτικοί βουλευτές ρωσικών πόλεων υπογράφουν μια αναφορά που ζητούν την παραίτηση του Ρώσου προέδρου Βλαντιμίρ Πούτιν εν μέσω σημαντικών προόδων της Ουκρανίας στον πόλεμο. (''The Hill'')
*Πέντε άτομα σκοτώνονται κατά τη διάρκεια επίθεσης σε αυτοκινητοπομπή γερουσιαστών στην Ανάμπρα της Νιγηρίας. (Reuters)

**Τέχνες και πολιτισμός**
*Ένας οικισμός των Μάγια αποκαλύπτεται στο κέντρο της Μπελίζ από αρχαιολόγους του Αρχαιολογικού Ινστιτούτου της Μπελίζ και το UIUC, ο οποίος χρονολογείται μεταξύ 250 και 600 μ.Χ. (Heritage Daily) (Onet.pl)

**Νόμος και έγκλημα**
*Ένας ένοπλος σκοτώνει δύο άτομα, συμπεριλαμβανομένου ενός αστυφύλακα της αστυνομίας του Τορόντο και τραυματίζει άλλους τρεις στη Μισισάουγκα και στο Μίλτον του Καναδά, προτού η αστυνομία τον σκοτώσει με πυροβολισμούς στο κοιμητήριο Χάμιλτον. (CTV News) 

**Επιστήμη και τεχνολογία**
*Το Διαστημικό Τηλεσκόπιο Τζέιμς Γουέμπ αποκαλύπτει τις πρώτες φωτογραφίες του από το Νεφέλωμα του Ωρίωνα, το οποίο βρίσκεται στον αστερισμό του Ωρίωνα. (Phys.org)

## 13 Σεπτεμβρίου
**Πόλεμος και επιθέσεις**
*Σύγκρουση στο Ναγκόρνο-Καραμπάχ
**Ο Αρμένιος πρωθυπουργός Νικόλ Πασινιάν λέει ότι 49 στρατιώτες σκοτώθηκαν κατά τη διάρκεια συγκρούσεων με το Αζερμπαϊτζάν έπειτα από το βομβαρδισμό σε χωριά χθες και ότι οι μάχες ήταν συνεχείς. (Reuters)

**Καταστροφές και δυστυχήματα**
*Ευρωπαϊκή μεταναστευτική κρίση
**Έξι άνθρωποι σκοτώνονται και πέντε άνθρωποι αγνοούνται μετά τη βύθιση λέμβου που μετέφερε μετανάστες στα ανοικτά των ακτών της Τουρκίας. (Reuters)
*Πέντε άνθρωποι σκοτώνονται και άλλοι 14 τραυματίζονται έπειτα από την κατάρρευση κτιρίου στο Αμάν της Ιορδανίας, ενώ 10 άνθρωποι αγνοούνται. (Al Jazeera)

**Πολιτική και εκλογές**
*Ο πρόεδρος του Καζακστάν Κασίμ-Τζομάρτ Τοκάγιεφ συμφωνεί να αλλάξει το όνομα της πρωτεύουσας του Καζακστάν από "Νουρ-Σουλτάν" σε "Αστανά". Είχε προηγουμένως αλλάξει το όνομα της πρωτεύουσας το 2019 για να τιμήσει τον προκάτοχό του Νουρσουλτάν Ναζαρμπάγιεφ. (''The Guardian'')

## 14 Σεπτεμβρίου
**Πόλεμος και επιθέσεις**
*Σύγκρουση στο Ναγκόρνο-Καραμπάχ
**Η Αρμενία ενεργοποιεί επισήμως το άρθρο 4 του Οργανισμού Συνθήκης Συλλογικής Ασφάλειας (CSTO) αφού κατηγόρησε το Αζερμπαϊτζάν ότι εξαπέλυσε εισβολή. Ο Αρμένιος πρωθυπουργός Νικόλ Πασινιάν λέει ότι "ζητήσαμε υποστήριξη από τον CSTO, συμπεριλαμβανομένης στρατιωτικής υποστήριξης για την αποκατάσταση της εδαφικής ακεραιότητας της Αρμενίας και τη διασφάλιση της αποχώρησης των Ενόπλων Δυνάμεων του Αζερμπαϊτζάν από το έδαφος της Αρμενίας". (Armenpress)
*Δύο Τατζίκοι συνοριοφύλακες σκοτώνονται και άλλοι δύο τραυματίζονται κατά τη διάρκεια συγκρούσεων με φρουρούς από την Κιργιζία, οι οποίοι κατηγορούν το Τατζικιστάν ότι πήρε θέσεις σε μια οριοθετημένη περιοχή. (Reuters)

**Καταστροφές και δυστυχήματα**
*Δεκατέσσερις άνθρωποι σκοτώνονται και άλλοι 25 τραυματίζονται σε σύγκρουση τριών οχημάτων στο Κιαουκπαντάουνγκ της Μυανμάρ. (AP)
*Έντεκα άνθρωποι σκοτώνονται και άλλοι 29 τραυματίζονται όταν λεωφορείο πέφτει σε φαράγγι στην περιοχή Πουντς, στο Τζαμού και Κασμίρ της Ινδίας. (AP)

**Νόμος και έγκλημα**
*Δύο στρατιώτες της Ταϊλάνδης σκοτώνονται και ένας άλλος τραυματίζεται όταν ένας ένοπλος ανοίγει πυρ σε στρατιωτική εγκατάσταση στην Μπανγκόκ. Ο ένοπλος συλλαμβάνεται αργότερα. (CNA) 

## 15 Σεπτεμβρίου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Η ουκρανική αστυνομία λέει ότι ένας ομαδικός τάφος που περιέχει περισσότερα από 440 πτώματα ανακαλύφθηκε στην πρόσφατα ανακαταληφθείσα πόλη Ιζιούμ. (Reuters)

**Καταστροφές και δυστυχήματα**
*Εννέα άνθρωποι σκοτώνονται και άλλοι 20 τραυματίζονται σε πανικό στη διάρκεια συναυλίας για την επέτειο ανεξαρτησίας στο Κετσαλτενάνγκο της Γουατεμάλας. (AP)

**Νόμος και έγκλημα**
*Οι αρχές στο Μεξικό επιβεβαιώνουν τη σύλληψη ενός στρατιωτικού εν αποστρατεία για τον υποτιθέμενο ρόλο του στην απαγωγή 43 μαθητών στις πολιτεία του Γκερέρο το 2014. (Reuters)

**Πολιτική και εκλογές**
*Η Πρόεδρος της Βουλής των Αντιπροσώπων Νάνσι Πελόζι ανακοινώνει μια επίσκεψη στην πρωτεύουσα της Αρμενίας Ερεβάν ως ένδειξη υποστήριξης για την Αρμενία εν μέσω των νέων συγκρούσεων μεταξύ Αρμενίας και Αζερμπαϊτζάν την περασμένη εβδομάδα. (Politico)

**Επιστήμη και τεχνολογία**
*Το Ethereum, το δεύτερο μεγαλύτερο κρυπτονόμισμα, αλλάζει τον μηχανισμό, επιφέροντας τη μείωση της κατανάλωσης ενέργειας σε ποσοστό άνω του 99,9%. (CNBC)

## 16 Σεπτεμβρίου

**Πόλεμος και επιθέσεις**
*Ρωσο-Ουκρανικός Πόλεμος
**Ένας άμαχος σκοτώνεται και άλλοι δύο τραυματίζονται από ουκρανικούς βομβαρδισμούς στο Βαλιούκι της επαρχίας Μπέλγκοροντ, σύμφωνα με τον κυβερνήτη Βιτασεσλάβ Γκλάντκοφ. (UrduPoint) (MSN)
*Σύμφωνα με την Κιργιζία, οι δυνάμεις του Τατζικιστάν ανοίγουν ξανά πυρ στα φυλάκια τους και συγκρούσεις λαμβάνουν χώρα κατά μήκος των συνόρων με τις δυνάμεις του Τατζικιστάν να χρησιμοποιούν τεθωρακισμένα οχήματα και όλμους. Το Τατζικιστάν κατηγορεί τις κιργιζικές δυνάμεις για τον βομβαρδισμό σε ένα από τα φυλάκιά του και σε πολλά χωριά. (Reuters) (Al Jazeera)

**Καταστροφές και δυστυχήματα**
* Δέκα άνθρωποι σκοτώνονται, άλλοι 50 τραυματίζονται και τρία άτομα αγνοούνται καθώς πλημμύρες έπληξαν την Ανκόνα της Ιταλίας. (Reuters)
*Δώδεκα άνθρωποι σκοτώνονται από έντονες βροχοπτώσεις στην πολιτεία Ουτάρ Πραντές της Ινδίας, εννέα από την κατάρρευση ενός τοίχου. (AP)

**Υγεία και περιβάλλον**
*Έξαρση της ευλογιάς των πιθήκων το 2022
**Το Μπαχρέιν επιβεβαιώνει το πρώτο κρούσμα από την ευλογιά των πιθήκων. (Reuters)

**Τέχνες και πολιτισμός**
*Το *[[Το Φάντασμα της Όπερας (μιούζικαλ, 1986)|Φάντασμα της Όπερας]]*, επί του παρόντος το μακροβιότερο σε διάρκεια θέαμα στην ιστορία του Μπρόντγουεϊ, ανακοινώνει ότι θα τερματίσει την παραγωγή του τον Φεβρουάριο του 2023, δηλώνοντας ότι η μείωση της προσέλευσης που προκαλείται από την πανδημία της COVID-19 το έχει καταστήσει ανίκανο να ανακτήσει το εβδομαδιαίο κόστος λειτουργίας για την παράσταση. (''The New York Times'')

**Πολιτική και εκλογές**
*Γενικές εκλογές στο Ελ Σαλβαδόρ 2024
**Ο πρόεδρος του Ελ Σαλβαδόρ Ναγίμπ Μπουκέλε ανακοινώνει ότι θα είναι υποψήφιος για επανεκλογή το 2024, έναν χρόνο αφότου το Ανώτατο Δικαστήριο έκρινε ότι ήταν επιλέξιμος να το κάνει παρά τη συνταγματική απαγόρευση για προεδρική επανεκλογή. (Al Jazeera) (Reuters)

## 17 Σεπτεμβρίου
**Πόλεμος και επιθέσεις**
*Πέντε Σύροι στρατιώτες σκοτώνονται σε επιθέσεις με πυραύλους που εξαπέλυσαν οι δυνάμεις της ισραηλινής αεροπορίας κοντά στη Δαμασκό.(''Haaretz'')

**Τέχνες και κουλτούρα**
*Το ετήσιο φεστιβάλ μπίρας Oktoberfest στο Μόναχο της Γερμανίας επιστρέφει έπειτα από δύο χρόνια. Δεν είχε διεξαχθεί την περίοδο αυτή λόγω της πανδημίας COVID-19. (BR)

**Οικονομία**
* Η Πολωνία ανοίγει τη Διώρυγα του Βιστούλα που συνδέει τη Λιμνοθάλασσα Βιστούλα και τον κόλπο του Γκντανσκ έπειτα από τρία χρόνια κατασκευής. (Al Arabiya)

**Καταστροφές και δυστυχήματα**
*Είκοσι δύο άνθρωποι σκοτώνονται και άλλοι 10 τραυματίζονται από κατολίσθηση στο Ατσχάμ του Νεπάλ. (Reuters)
*Εννέα άνθρωποι σκοτώνονται και άλλοι 30 αγνοούνται σε δυστύχημα με λεωφορείο στην επαρχία Αλαχουέλα της Κόστα Ρίκα κατά τη διάρκεια ισχυρών βροχοπτώσεων. (Reuters)

## 18 Σεπτεμβρίου
**Πόλεμος και επιθέσεις**
* Ο αριθμός των νεκρών από τις μάχες μεταξύ Κιργιζίας και Τατζικιστάν, που ξεκίνησαν πριν από οκτώ ημέρες, ανέρχεται στους 81. Σαράντα έξι άνθρωποι σκοτώνονται στο Κιργιστάν και οι άλλοι 35 στο Τατζικιστάν. Άλλοι 139 άνθρωποι τραυματίζονται. (Al Jazeera)
*Η Ουκρανία αποσύρει τα 250 στρατεύματα από την ειρηνευτική δύναμη των Ηνωμένων Εθνών MONUSCO στη Λαϊκή Δημοκρατία του Κονγκό. Μια ουκρανική μονάδα αεροπορίας αποσύρει επίσης τα οκτώ ελικόπτερα της από την αποστολή, η οποία αποτελούσε το ένα τρίτο του στόλου του ΟΗΕ. (BBC News)

**Καταστροφές και δυστυχήματα**
* Ένας δεύτερος σεισμός σε λιγότερο από 24 ώρες πλήττει τη νοτιοανατολική Ταϊβάν. Ο σεισμός μεγέθους 7,2 βαθμών της κλίμακας Ρίχτερ γίνεται αισθητός στην Ταϊπέι και εκδίδεται προειδοποίηση για τσουνάμι. (Reuters)
* Είκοσι επτά άνθρωποι σκοτώνονται και άλλοι 20 τραυματίζονται όταν λεωφορείο που μετέφερε ανθρώπους σε εγκαταστάσεις καραντίνας για COVID-19 συντρίβεται σε αυτοκινητόδρομο στην επαρχία Γκουιζού της Κίνας. (Reuters)

**Αθλητισμός**
*Ευρωμπάσκετ 2022
**Η εθνική Ισπανίας κερδίζει τη Γαλλία 88–76 στον τελικό και κατακτά το 4ο της Ευρωμπάσκετ. (''Manila Bulletin'')
*Η ομάδα των Las Vegas Aces κερδίζουν το πρώτο τους πρωτάθλημα WNBA επικρατώντας σε σειρά αγώνων των Connecticut Sun. (ESPN)

## 19 Σεπτεμβρίου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Δεκατρείς άνθρωποι σκοτώνονται και δεκάδες άλλοι τραυματίζονται σε εκρήξεις στην πόλη Ντονέτσκ που ελέγχεται από τη Λαϊκή Δημοκρατία του Ντονέτσκ. Ο αρχηγός της Λαϊκής Δημοκρατίας του Ντονέτσκ Ντένις Πουσίλιν κατηγορεί την Ουκρανία ότι βρίσκεται πίσω από τις επιθέσεις. (BBC)

**Τέχνες και πολιτισμός**
*Η κηδεία της Ελισάβετ Β' πραγματοποιείται στο Λονδίνο του Ηνωμένου Βασιλείου με τιμές αρχηγού κράτους. (BBC)

**Καταστροφές και δυστυχήματα**
* Ο τυφώνας Φιόνα φτάνει στη Δομινικανή Δημοκρατία αφού προκάλεσε τεράστιες καταστροφές στο Πουέρτο Ρίκο. (CNN)
*Σεισμός μεγέθους 7,6 Ρίχτερ πλήττει τη μεξικανική πολιτεία Μιτσοακάν, σκοτώνοντας 2 άτομα και τραυματίζοντας άλλα 12. (Reuters)

**Νόμος και έγκλημα**
*Θανατική ποινή στον κόσμο
**Η Ισημερινή Γουινέα καταργεί τη θανατική ποινή αφού ο πρόεδρος Τεοδόρο Ομπιάνγκ Νγκέμα Μπασόνγκο υπογράφει τον νέο ποινικό κώδικα, ο οποίος τίθεται σε ισχύ. (''The Guardian'')
*Η Ιρλανδή δικαστής Σιόφρα Ο'Λίρι εκλέγεται νέα πρόεδρος του Ευρωπαϊκού Δικαστηρίου Ανθρωπίνων Δικαιωμάτων και γίνεται η πρώτη γυναίκα που το πετυχαίνει. (''The Journal'')
*Τέσσερα άτομα σκοτώνονται και περισσότερα από άλλα 30 τραυματίζονται καθώς η αστυνομία ανοίγει πυρ κατά διαδηλωτών στη Σαγκέζ της επαρχίας Κουρδιστάν στο Ιράν, για τον θάνατο της Μάχσα Αμίνι ενώ βρισκόταν υπό κράτηση στην Τεχεράνη. (''The Guardian'')

## 20 Σεπτεμβρίου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Οι Ρώσοι βουλευτές εγκρίνουν την εισαγωγή των εννοιών «επιστράτευση», «στρατιωτικός νόμος», «πόλεμος» και «ένοπλη σύγκρουση », καθώς και την τιμωρία για λιποταξία, στον ποινικό κώδικα. (Forbes)

**Οικονομία και επιχειρήσεις**
*Η Εθνική Τράπεζα της Γεωργίας υποβάλλει επίσημα αίτηση για ένταξη στον Ενιαίο Χώρο Πληρωμών σε ευρώ της Ευρωπαϊκής Ένωσης. (Agenda)

**Καταστροφές και δυστυχήματα**
*Τέσσερις άνθρωποι σκοτώνονται και άλλοι 114 τραυματίζονται καθώς o τυφώνας Νανμαντόλ ενσκήπτει στο νησί Κιούσου της Ιαπωνίας. (BBC)
* Εννέα άνθρωποι πέθαναν από διάρροια, ελονοσία και γαστρεντερίτιδα τις τελευταίες 24 ώρες στην επαρχία Σιντ του Πακιστάν, όπου περισσότερα από 300 άτομα έχουν πεθάνει από τον Ιούλιο εν μέσω ισχυρών πλημμυρών. Τουλάχιστον 1.559 άνθρωποι έχασαν τη ζωή τους στη χώρα κατά τη διάρκεια των πλημμυρών. (Al Jazeera)

**Υγεία και περιβάλλον**
*Η Ουγκάντα αναφέρει ξέσπασμα Έμπολα έπειτα από ένα σπάνιο κρούσμα του στελέχους Sudan ebolavirus που μόλυνε έναν 24χρονο άνδρα, ο οποίος αργότερα πέθανε, στον πρώτο γνωστό θάνατο από το στέλεχος από το 2011. (Reuters)

## 21 Σεπτεμβρίου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Σε μια σημαντική ομιλία προς το έθνος, ο Ρώσος πρόεδρος Βλαντιμίρ Πούτιν ανακοινώνει μια μερική επιστράτευση, με εξαίρεση τους φοιτητές και τους στρατολογημένους. (AP)

**Καταστροφές και δυστυχήματα**
*Δύο άνθρωποι σκοτώνονται και άλλοι 5 τραυματίζονται από συντριβή ελικοπτέρου καθ' οδόν προς την πυρκαγιά στη Μαρμαρίδα, στην επαρχία Μούγλα της Τουρκίας. (AP)

**Πολιτική και εκλογές**
*Αντικινητοποιήσεις και αντιπολεμικές διαδηλώσεις πραγματοποιούνται σε όλη τη Ρωσία, συνοδευόμενες από συλλήψεις. (Reuters)

**Αθλητισμός**
*Η World Taekwondo αρνείται ότι έδωσε μίζες για να γίνει το τάε κβο ντο Ολυμπιακό άθλημα έπειτα από καταγγελίες από έναν πρώην υπάλληλο που προέβη σε αποκαλύψεις. (''The Guardian'')

## 22 Σεπτεμβρίου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Στη Λαϊκή Δημοκρατία του Ντονέτσκ οι αρχές κατηγορούν την Ουκρανία για το βομβαρδισμό μιας αγοράς στο Ντονέτσκ, που είχε ως αποτέλεσμα να σκοτωθούν έξι άμαχοι. (''Times of Israel'')
**Η Ουκρανία και η Ρωσία απελευθερώνουν 55 Ρώσους αιχμαλώτους πολέμου και 215 μαχητές από την Πολιορκία της Μαριούπολης αντίστοιχα ως μέρος μιας ανταλλαγής κρατουμένων με τη μεσολάβηση από την Τουρκία και τη Σαουδική Αραβία. Μεταξύ των ανθρώπων που απελευθερώθηκαν είναι ο φιλορώσος Ουκρανός πολιτικός Βίκτορ Μεντβέντσουκ, ο διοικητής του Τάγματος Αζόφ Ντένις Προκοπένκο και ο Βρετανός εθελοντής Έιντεν Άσλιν. (''Times of Israel''), (BBC)
**Μεγάλος αριθμός ανδρών σε ηλικία στράτευσης εγκαταλείπει τη Ρωσία μετά την ανακοίνωση της επιστράτευσης. Μεγάλη κυκλοφοριακή συμφόρηση προκαλείται στα συνοριακά περάσματα εκτός Ρωσίας και η τιμή των αεροπορικών εισιτηρίων από τη Ρωσία εκτινάσσεται στα ύψη. (BBC)
**Τουλάχιστον 1.300 διαδηλωτές που διαδηλώνουν κατά της επιστράτευσης συλλαμβάνονται σε όλη τη Ρωσία. (BBC)

**'Καταστροφές και δυστυχήματα**
*Δύο άνθρωποι σκοτώνονται από σεισμό 6,9 βαθμών της κλίμακας Ρίχτερ στο Μιτσοακάν του Μεξικού. Είναι ένας μετασεισμός του ισχυρού σεισμού που έγινε πριν από τρεις ημέρες. (The Guardian)
*Τουλάχιστον τρεις άνθρωποι σκοτώνονται από έκρηξ] σε διυλιστήριο πετρελαίου στην επαρχία Νεουκέν της Αργεντινής. (AP)
*Τουλάχιστον 71 άτομα σκοτώνονται όταν η βάρκα που μεταφέρει πρόσφυγες από τον Λίβανο ανατρέπεται στις ακτές της Συρίας.(Al Jazeera)

## 23 Σεπτεμβρίου
**Υγεία και περιβάλλον**
*Πανδημία COVID-19
**Το Μπουτάν ανοίγει ξανά τα σύνορά του για τουρίστες από το εξωτερικό έπειτα από μια διετή παύση λόγω της πανδημίας. (ANINnews)

**Νόμος και έγκλημα**
*Επτά ιρανοί κυβερνητικοί αξιωματούχοι και μία ομάδα υφίστανται κυρώσεις από το υπουργείο Οικονομικών των Ηνωμένων Πολιτειών, το οποίο θεωρεί την Αστυνομία Ηθών υπεύθυνη για τον θάνατο της Μάχσα Αμίνι.(AP)

**Πολιτική και εκλογές**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
** Δημοψηφίσματα προσάρτησης 2022 στη ρωσοκρατούμενη Ουκρανία
***Ξεκινούν τα αμφιλεγόμενα δημοψηφίσματα στις ρωσοκρατούμενες ουκρανικές περιφέρειες Χερσώνα και Ζαπορίζια και στις αποσχιστικές δημοκρατίες του Ντονέτσκ και Λουχάνσκ σχετικά με το αν θα ενταχθούν στη Ρωσία. Η Ουκρανία τα αποκαλεί "ψευδοδημοψηφίσματα". (AFP μέσω ''Barron's'')

## 24 Σεπτεμβρίου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Χιλιάδες άνδρες σε ηλικία να πολεμήσουν συνεχίζουν να φεύγουν από τη Ρωσία λόγω της επιστράτευσης. Ογκώδεις γραμμές αναφέρονται στα σύνορα με τη Γεωργία και τη Φινλανδία. (iNews)
**Τουλάχιστον 700 άτομα συλλαμβάνονται κατά τη διάρκεια αντιπολεμικών διαδηλώσεων σε όλη τη Ρωσία. (ITV News)

**Καταστροφές και δυστυχήματα**
*Δύο άνθρωποι σκοτώνονται και 120.000 άνθρωποι αντιμετωπίζουν διακοπή ρεύματος μετά τηνο τροπική καταιγίδα Τάλας στην κεντρική Ιαπωνία. (NBC News)

**Νόμος και έγκλημα**
*Διαδηλώσεις για το θάνατο της Μαχσά Αμίνι
**Ο αριθμός των νεκρών από τις διαδηλώσεις στο Ιράν αυξάνεται σε 50. (''Hindustan Times'')

**Πολιτική και εκλογές**
*Βουλευτικές εκλογές Ναουρού 2022
**Οι ψηφοφόροι στο Ναουρού κατευθύνονται στις κάλπες για να εκλέξουν τα μέλη του κοινοβούλιου. (RNZ)
*Γενικές εκλογές στην Ανγκόλα 2022
**Χιλιάδες άνθρωποι διαδηλώνουν στη Λουάντα κατηγορώντας τον πρόεδρο Ζοάο Λουρένσο για εκλογική νοθεία στις τελευταίες εκλογές της Ανγκόλας. (Reuters)

## 25 Σεπτεμβρίου
**Καταστροφές και δυστυχήματα**
*Από την ανατροπή και τη βύθιση ενός πορθμείου που μεταφέρει ινδουιστές προσκυνητές στην Παντσαγκάρχ του Μπανγκλαντές, σκοτώνονται 24 άτομα και δεκάδες άλλων αγνοούνται. (Reuters)

**Νόμος και έγκλημα**
*Διαδηλώσεις για το θάνατο της Μαχσά Αμίνι
**Η κυβέρνηση του Ιράν ανακοινώνει ότι οι δυνάμεις ασφαλείας ανέκτησαν τον έλεγχο της Οσναβίεχ, μια ημέρα αφότου οι διαδηλωτές φέρεται να "έθεσαν την πόλη υπό τον έλεγχό τους". (BBC News)

**Πολιτική και εκλογές**
*Ιταλικές γενικές εκλογές 2022
**Οι Ιταλοί προσέρχονται στις κάλπες για να εκλέξουν τα νέα μέλη του κοινοβουλίου. (AP)
*Οι Κουβανοί ψηφίζουν για τη νομιμοποίηση των γάμων και της υιοθεσίας ομοφύλων. Η κυβέρνηση προτρέπει τους ανθρώπους να ψηφίσουν υπέρ της νομιμοποίησης ενώ η Καθολική Εκκλησία προτρέπει τους ανθρώπους να ψηφίσουν κατά της νομιμοποίησης. (DW)
*Ελβετικά δημοψηφίσματα 2022
**Οι Ελβετοί προσέρχονται στις κάλπες για να αποφασίσουν για τέσσερα ερωτήματα ψηφοδελτίων. Οι ψηφοφόροι συμφωνούν να αυξηθεί η ηλικία συνταξιοδότησης για τις γυναίκες στα 65 και να αυξηθούν οι συντελεστές ΦΠΑ από 7,7% σε 8,1%. Ωστόσο, οι ψηφοφόροι απέρριψαν την πρόταση για απαλλαγή των εγχώριων ομολόγων από τη φορολογία και απαγόρευση της εντατικής κτηνοτροφίας. (Bloomberg) (Swissinfo)

## 26 Σεπτεμβρίου
**Πόλεμος και επιθέσεις**
* Στην Μπουρκίνα Φάσο έντεκα στρατιώτες σκοτώνονται καθώς μια συνοδεία 150 οχημάτων που μετέφερε προμήθειες στην Τζίμπο δέχεται ενέδρα από ισλαμιστές μαχητές σην Γκασκιντέ (Πομπέ-Μενγκαό), στην επαρχία Σουμ. (Reuters)

**Επιχειρήσεις και οικονομία**
*Η λίρα στερλίνα υποχωρεί στο χαμηλότερο επίπεδο ρεκόρ έναντι του αμερικανικού δολαρίου. (BBC News)

**Καταστροφές και δυστυχήματα**
*Έξι άνθρωποι σκοτώνονται καθώς ο τυφώνας Νορού ενσκήπτει στη νήσο Λουσόν των Φιλιππίνων. (NPR)
*Έξι στρατιώτες του Πακιστάν σκοτώνονται σε συντριβή ελικοπτέρου στο Μπαλουχιστάν του Πακιστάν. (''Barron's'')
*Επτά άτομα σκοτώνονται σε πυρκαγιά που σημειώνεται σε εμπορικό κέντρο στην πόλη Νταετζέον της Νότιας Κορέας. (AP)
*Τρεις άνθρωποι σκοτώνονται από την κατάρρευση κτιρίου στο Ναϊρόμπι της Κένυας. (AP)
*Τέσσερις άνθρωποι σκοτώνονται έπειτα από τη βύθιση βάρκας στα Νησιά Γκαλαπάγκος του Ισημερινού. (AP)

**Υγεία και περιβάλλον**
*Ο αριθμός των θανάτων από την έξαρση του ιού Έμπολα στην επαρχία Μουμπέντε της Ουγκάντα, αυξάνεται σε 23, με συνολικά 36 επιβεβαιωμένα και ύποπτα κρούσματα. (CNN)
*Ο αριθμός των νεκρών από το ξέσπασμα της χολέρας στη Συρία αυξάνεται σε 29, με συνολικά 338 κρούσματα να έχουν αναφερθεί, η πλειονότητα των οποίων βρίσκεται στο Κυβερνείο Χαλεπίου. (Al Jazeera)

**Διεθνείς σχέσεις**
*Τα σύνορα Κολομβίας-Βενεζουέλας ανοίγουν ξανά για το εμπόριο και το εμπόριο έπειτα από ένα επταετές κλείσιμο. (Bloomberg)
*Το Καζακστάν λέει ότι δεν θα αναγνωρίσει τα αποτελέσματα των δημοψηφισμάτων προσάρτησης στη ρωσοκρατούμενη Ουκρανία. (Reuters)

**Νόμος και έγκλημα**
*Ένας άνδρας σκοτώνει 17 άτομα και τραυματίζει άλλα 24 σε μαζικό πυροβολισμό σε σχολείο στην Ιζέφσκ της Ρωσίας, πριν αυτοκτονήσει. (BBC News)
* Ο πρόεδρος της Ρωσίας Βλαντιμίρ Πούτιν υπογράφει διάταγμα με το οποίο χορηγείται ρωσική υπηκοότητα στον Αμερικανό πληροφοριοδότη Έντουαρντ Σνόουντεν. (''The Guardian'')

**Πολιτική και εκλογές**
*Κουβανέζικο δημοψήφισμα 2022
**Εγκρίνεται στην Κούβα ένα δημοψήφισμα με το οποίο παραχωρούνται, μεταξύ άλλων, ευρύτερα δικαιώματα για την κοινότητα ΛΟΑΤ, μεταξύ των οποίων και του γάμου μεταξύ ομοφύλων. (''Time'') 

**Επιστήμη και τεχνολογία**
*Το διαστημόπλοιο DART της NASA προσκρούει επιτυχώς στον Dimorphos στις 23:16 UTC, και γίνεται το πρώτο διαστημόπλοιο που προσκρούει σε αστεροειδή. (CNN)

## 27 Σεπτεμβρίου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία το 2022
** Το Καζακστάν λέει ότι περί τις 98.000 Ρώσοι άμαχοι έχουν εισέλθει στη χώρα μέσω ξηράς και αέρος από τότε που ο Ρώσος πρόεδρος Βλαντιμίρ Πούτιν διέταξε επιστράτευση. (HuffPost)
**Η Λεττονία ανακοινώνει κατάσταση έκτακτης ανάγκης λόγω της εισροής Ρώσων πολιτών που διαφεύγουν από την επιστράτευση. Ειδικά μέτρα λαμβάνονται στις παραμεθόριες περιοχές της χώρας και σε όλα τα λιμάνια εισόδου. (ERR)
*Τρεις ξεχωριστές διαρροές ανιχνεύονται στη Βαλτική Θάλασσα έπειτα από έκρηξη στους αγωγούς Nord Stream 1 και Nord Stream 2 σε ό,τι φαίνεται να είναι πράξεις δολιοφθοράς. (Euronews)

**Επιχειρήσεις και οικονομία**
* Οι ηγέτες από Πολωνία, Νορβηγία και Δανία πραγματοποιούν τελετή για τα εγκαίνια του αγωγού φυσικού αερίου Baltic Pipe που θα μεταφέρει φυσικό αέριο από τη Νορβηγία μέσω Δανίας προς Πολωνία. (Euronews)

**Καταστροφές και δυστυχήματα**
*Δύο άνθρωποι πεθαίνουν σε πυρκαγιά που ξεσπά σε εργοστάσιο στο Πλοτσκ της Πολωνίας. (Euronews)

**Υγεία και περιβάλλον**
*Το υπουργείο Υγείας της Λαϊκής Δημοκρατίας του Κονγκό κηρύσσει επίσημα το τέλος της τελευταίας επιδημίας του Έμπολα στη χώρα. (Reuters)

**Διεθνείς σχέσεις**
*Η Ρωσία και οι Ταλιμπάν υπογράφουν προσωρινή συμφωνία για την προμήθεια του Αφγανιστάν με βενζίνη, ντίζελ, αέριο και σιτάρι από τη Ρωσία. (Reuters)

**Πολιτική και εκλογές**
*Δημοψηφίσματα προσάρτησης 2022 στη ρωσοκρατούμενη Ουκρανία
**Σύμφωνα με τα αποτελέσματα που δόθηκαν στη δημοσιότητα από τις ρωσικές κατοχικές αρχές στην Ουκρανία, τη Λαϊκή Δημοκρατία του Ντονέτσκ, τη Λαϊκή Δημοκρατία του Λουχάνσκ, καθώς και κατεχόμενα τμήματα της Ζαπορίζια και στη Χερσώνα ψηφίζουν συντριπτικά υπέρ της προσάρτησης, με ποσοστό 99,23%, 98,42%, 93,11% και 87,05%, αντίστοιχα. Η συμμετοχή ξεπέρασε το 75% σε κάθε περιοχή και ξεπέρασε το 97% στην Περιφέρεια του Ντονέτσκ. Ωστόσο, η ψηφοφορία απορρίφθηκε ευρέως ως ψευδές δημοψήφισμα. (RIA Novosti) https://apnews.com/article/russia-ukraine-kyiv-moscow-referendums-1780c30715ce4972365829d05
*Η κηδεία του δολοφονηθέντα πρώην πρωθυπουργού της Ιαπωνίας Σίνζο Άμπε πραγματοποιείται στο Μπουντοκάν του Τόκιο. (NPR)

## 28 Σεπτεμβρίου
**Πόλεμος και επιθέσεις**
*Δεκατρείς άνθρωποι σκοτώνονται και άλλοι 58 τραυματίζονται καθώς το Ιράν εκτοξεύει βλήματα και drone στα γραφεία του Δημοκρατικού Κόμματος του Ιρακινού Κουρδιστάν στο Κόγιε στην περιφέρεια του Ιρακινού Κουρδιστάν. Το Ιράν κατηγόρησε την ομάδα ότι συμμετέχει στις συνεχείς διαδηλώσεις για τον θάνατο της Μάχσα Αμίνι. (Al Jazeera)
**Ένα ιρανικό μη επανδρωμένο αεροσκάφος ισχυρίζεται ότι καταρρίφθηκε από δυνάμεις των ΗΠΑ στο Ερμπίλ του Ιράκ. (CENTCOM)
*Ισραηλινοπαλαιστινιακή σύγκρουση
**Τέσσερις Παλαιστίνιοι σκοτώνονται και άλλοι 44 τραυματίζονται όταν Ισραηλινοί στρατιώτες εισβάλλουν σε στρατόπεδο προσφύγων στην Τζενίν, στην κατεχόμενη Δυτική Όχθη. Ο αδερφός του δράστη του είναι μεταξύ των νεκρών. (YNetNews) (Αλ Τζαζίρα)
* Ένα άτομο σκοτώνεται και άλλα δύο τραυματίζονται όταν ένας ένοπλος ανοίγει πυρ εναντίον Κινεζο-Πακιστανών υπηκόων σε οδοντιατρική κλινική στο Καράτσι της Σιντ του Πακιστάν. Όλα τα θύματα ήταν στα 70 τους και εργάζονταν στην κλινική για περισσότερα από 40 χρόνια. (BBC News)

**Καταστροφές και δυστυχήματα**
*Ο τυφώνας Ίαν ενσκήπτει κοντά στο Ίνγκλγουντ της Φλόριντα και μετατρέπεται σε τροπική καταιγίδα κατηγορίας 4. (CNBC) (WXII-TV)
* Στην Κίνα από πυρκαγιά σε εστιατόριο πεθαίνουν 17 άτομα και άλλα 3 τραυματίζονται στην Τσανγκτσούν της Ζιλίν. (AP)
* Τρία άτομα σκοτώνονται και άλλα 15 αναφέρονται ως αγνοούμενα έπειτα από την κατάρρευση γέφυρας στο Καρέιρο της πολιτείας Αμαζόνας στη Βραζιλία. (Reuters) 
*Δύο άτομα σκοτώνονται και άλλα 10 τραυματίζονται σε σύγκρουση αυτοκινήτων στην κομητεία Ούβαλντε του Τέξας στις ΗΠΑ. (AP)

**Νόμος και έγκλημα**
*Ο πρώην στρατιωτικός ηγέτης της Γουινέας Μουσά Νταντίς Καμαρά και δέκα άλλοι δικάζονται για την υποτιθέμενη συμμετοχή τους στις σφαγή αντικυβερνητικών διαδηλωτών το 2009. (Al Jazeera)
*Έξι άτομα πυροβολούνται και τραυματίζονται κοντά σε πολλά λύκεια και εναλλακτικά σχολεία στο Όκλαντ της Καλιφόρνια των Ηνωμένων Πολιτειών. (KGO-TV)

## 29 Σεπτεμβρίου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Η Φινλανδία ανακοινώνει ότι θα αρνηθεί την είσοδο σε Ρώσους τουρίστες από το βράδυ της Πέμπτης, διακόπτοντας έτσι την τελευταία απευθείας σύνδεση μεταξύ της Ρωσίας και της Ευρωπαϊκής Ένωσης. (Reuters)

**Καταστροφές και δυστυχήματα**
* Ο Ρώσος πρόεδρος Βλαντιμίρ Πούτιν χαρακτήρισε τις διαρροές στον αγωγό Nord Stream "μια άνευ προηγουμένου πράξη διεθνούς τρομοκρατίας" (RBK)
* Ο αριθμός των νεκρών από τον κυκλώνα Ίαν που έπληξε τη Φλόριντα των ΗΠΑ ανέρχεται στους 17.
(CNN)

**Νόμος και έγκλημα**
*Η ανατραπείσα ηγέτιδα της Μιανμάρ Αούνγκ Σαν Σου Κίι, καταδικάζεται σε περαιτέρω φυλάκιση τριών ετών για «παραβίαση του νόμου περί μυστικών του κράτους». Εκτίει ήδη 20 χρόνια για άλλες κατηγορίες. (AP)
*Η Ευρωπαϊκή Επιτροπή μηνύει τη Μάλτα στο Ευρωπαϊκό Δικαστήριο, επιδιώκοντας να τερματίσει το λεγόμενο σύστημα "χρυσό διαβατήριο" - το μόνο που εξακολουθεί να είναι ενεργό στην ΕΕ - με το οποίο οι μεγάλοι επενδυτές μπορούν να λάβουν την ιθαγένεια αυτής της χώρας και, κατ' επέκταση, της υπηκοότητας της Ευρωπαϊκής Ένωσης. (Bloomberg)

**Πολιτική και εκλογές**
*Ο Ρας Καν γίνεται Πρόεδρος του Ναουρού, διαδεχόμενος τον Λάιονελ Αϊνγκιμέα έπειτα από τις γενικές εκλογές στις 24 Σεπτεμβρίου. (RNZ)
*Προσάρτηση της Νότιας και Ανατολικής Ουκρανίας
**Ο γραμματέας Τύπου του προέδρου της Ρωσίας Ντιμίτρι Πεσκόφ αναφέρει ότι το Κρεμλίνο έχει προγραμματιστεί να υπογράψει συμφωνίες για την προσάρτηση των κατεχόμενων εδαφών της Ουκρανίας από τη Ρωσία στις 30 Σεπτεμβρίου. (Forbes)
* Ο Ρώσος πρόεδρος Πούτιν υπογράφει διάταγμα με το οποίο αναγνωρίζεται η ανεξαρτησία των επαρχιών Χερσώνα και Ζαπορίζια, η οποία κηρύχθηκε χθες. (''The Guardian'') (RIA Novosti)
** Ο Ουκρανός πρόεδρος Βολοντίμιρ Ζελένσκι συγκαλεί επείγουσα συνεδρίαση του Συμβουλίου Εθνικής Ασφάλειας και Άμυνας της Ουκρανίας για τις 30 Σεπτεμβρίου. (Ukrainska Pravda)

## 30 Σεπτεμβρίου
**Πόλεμος και επιθέσεις**
*Ρωσο-Ουκρανικός Πόλεμος, Ρωσική εισβολή στην Ουκρανία 2022
**Ρωσικές δυνάμεις εκτοξεύουν 16 πυραύλους σε περιοχές κοντά στην πόλη Ζαπορίζια, συμπεριλαμβανομένου ενός σημείου συγκέντρωσης αμάχων που προετοιμάζονται να περάσουν στα ρωσικά κατεχόμενα εδάφη, όπου τουλάχιστον 25 άνθρωποι σκοτώνονται και άλλοι 50 τραυματίζονται. (NBC News)
** Ο πρόεδρος της Ουκρανίας Βολοντίμιρ Ζελένσκι ζητά την ένταξη της χώρας του στο NATO με γρήγορες διαδικασίες έπειτα από την προσάρτηση της Νότιας και Ανατολικής Ουκρανίας από τη Ρωσία. (BBC News)
*Είκοσι έξι άνθρωποι σκοτώνονται και άλλοι 56 τραυματίζονται σε βομβιστική επίθεση αυτοκτονίας σε σχολείο στο Ντάστε Μπάρτσι της Καμπούλ, στην πρωτεύουσα του Αφγανιστάν. (CNN)
*Πραξικόπημα στην Μπουρκίνα Φάσο τον Σεπτέμβριο του 2022
**Ο επικεφαλής της χούντας Πολ-Ανρί Σανταογκό Νταμιμπά ανατρέπεται σε στρατιωτικό πραξικόπημα έπειτα από πυρά στην πρωτεύουσα της Μπουρκίνα Φάσο Ουαγκαντουγκού. Ο επικεφαλής του πραξικοπήματος, Ιμπραΐμ Τραορέ επιβάλλει απαγόρευση κυκλοφορίας, ενώ αναστέλλονται όλες οι πολιτικές και κοινωνικές δραστηριότητες όπως και το σύνταγμα και κλείνουν τα σύνορα σε ξηρά και αέρα. (AP) (France24)
*Σε επίθεση αυτονομιστών που σημειώνεται σε αστυνομικό τμήμα της πόλης Ζαχεντάν στο Ιράν σκοτώνονται 19 άτομα και τραυματίζονται άλλα 32. (Al Jazeera)

**Καταστροφές και δυστυχήματα**
*Δύο άνθρωποι σκοτώνονται και άλλοι 25 τραυματίζονται έπειτα από σεισμό μεγέθους 5,9 Ρίχτερ στη Βόρεια Σουμάτρα της Ινδονησίας. (Reuters)
*Οκτώ άνθρωποι σκοτώνονται και άλλοι 3 αγνοούνται έπειτα από σφοδρή πλημμύρα στην Τατσίρα της Βενεζουέλας. (Reuters)

**Πολιτική και εκλογές**
*Ρωσική προσάρτηση της Νότιας και Ανατολικής Ουκρανίας
**Ο Ρώσος πρόεδρος Βλαντιμίρ Πούτιν υπογράφει συνθήκες προσχώρησης για την προσάρτηση των κατεχόμενων ουκρανικών εδαφών στη Ρωσία. Τα νέα εδάφη είναι η Λαϊκή Δημοκρατία του Ντονέτσκ, η Λαϊκή Δημοκρατία του Λουγκάνσκ, η Περιφέρεια Χερσώνα και η Περιφέρεια Ζαπορίζια. Ωστόσο, οι συνθήκες προσχώρησης πρέπει να επικυρωθούν και από τα δύο σώματα της Ρωσικής Δούμας πριν τεθούν σε ισχύ σύμφωνα με το ρωσικό δίκαιο. (Reuters) (Reuters 2)

09